Rokote antaa suojaa punkkien eli puutiaisten levittämää puutiaisaivotulehdusta (tick-borne encephalitis, TBE) vastaan. Tautia kutsutaan myös puutiaisaivokuumeeksi.

Mikä on puutiaisaivotulehdus?

Tällä sivulla

Kenelle TBE- eli puutiaisaivotulehdusrokote annetaan ?

Kansallisen ohjelman rokotteisiin ovat oikeutettuja 3 vuotta täyttäneet ja sitä vanhemmat henkilöt, joilla on kotikunta Suomessa ja jotka asuvat vakinaisesti tai kesäasunnossa

Ahvenanmaalla

Kemin eteläisissä kaupunginosissa

Simossa

Kotkan saaristossa

Lappeenrannan Sammonlahden kaupunginosassa

Raahen edustalla Preiskarin saaressa

Paraisilla

Lohjanjärven saaristoalue

Kustavissa

Rokote on tarpeen vain henkilöille, jotka oleilevat ja liikkuvat luonnossa kesäaikana vähintään 4 viikkoa.

Karttaesitys puutiasaivotulehduksen esiintyvyydestä ja rokotussuosituksista paikkakunnittain

Aiemmin rokottamaton henkilö saa kolme maksutonta rokoteannosta.

Myös henkilö, jonka perussarja on kesken, saa täydennysrokotukset ilmaiseksi osana rokotusohjelmaa.

Sekä vakituiset asukkaat että muut maksuttomaan rokotukseen oikeutetut saavat rokotuksensa vain Ahvenanmaalla, Paraisilla, Simossa, Kemissä, Kotkassa, Lappeenrannassa, Raahessa, Lohjalla tai Kustavissa.

Kolmen annoksen rokotussarjan saaneiden tehosterokotukset eivät toistaiseksi sisälly rokotusohjelmaan.

TBE-rokote ei suojaa punkeilta

TBE-rokotteesta käytetään usein nimitystä punkkirokote. On silti muistettava, että TBE-rokote ei suojaa punkeilta, eikä estä punkkia tarttumasta ihoon.

Punkkien levittämistä taudeista yleisin on borrelioosi. Sitä vastaan ei ole rokotetta.

Rokotetun henkilönkin kannattaa suojautua punkin puremilta. Anna ohjeistus siitä, miten punkeilta suojaudutaan.

Esite: Puutiaisten levittämät taudit – ohjeita suojautumiseen (pdf 2,36 Mt)

Mitä rokotetta käytetään ja mitä se sisältää?

Rokotusohjelmassa käytetään aikuisille Encepur-rokotetta ja lapsille Encepur lapset -rokotetta.

Aikuisten ja lasten rokotteet ovat koostumukseltaan samanlaisia, mutta lapsille tarkoitetussa rokotteessa tilavuus on puolet aikuisten annoksesta.

Rokotteet eivät sisällä eläviä taudinaiheuttajia, joten niistä ei voi saada puutiaisaivotulehdusta.

Vaikuttavana aineena on kokonaisia, tapettuja puutiaisaivokuumeviruksia, jotka on kasvatettu kanan alkiosoluissa.

Tehosteaineena on alumiiniyhdiste.

Rokotteissa ei ole säilytysaineita.

Rokotteet eivät sisällä merkittäviä määriä kananmunan proteiinia, ovalbumiinia.

Lisätietoa Encepur lapset -rokotteen koostumuksesta (Lääkeinfo.fi)

Lisätietoa Encepur-rokotteen koostumuksesta (Lääkeinfo.fi)

Annostus ja aikataulu

Encepur lapset -rokotetta käytetään 1–11-vuotiaille lapsille. Yksi annos on 0,25 ml.

Encepur-rokotetta käytetään 12 vuotta täyttäneille. Yksi annos on 0,5 ml.

Perusrokotussarjaan kuuluu kolme rokotusta. Toinen annos annetaan 1-3 kuukautta ensimmäisen jälkeen. Kolmas annos annetaan 9–12 kuukauden kuluttua toisesta annoksesta.

kuuluu kolme rokotusta. Toinen annos annetaan 1-3 kuukautta ensimmäisen jälkeen. Kolmas annos annetaan 9–12 kuukauden kuluttua toisesta annoksesta. Jos suojaa tarvitaan nopeammin, toinen annos voidaan antaa jo kahden viikon kuluttua ensimmäisestä. Myös tällöin kolmas annos annetaan 9–12 kuukauden kuluttua toisesta annoksesta.

Jos tarvitaan välitöntä suojaa, voidaan Encepur-rokotteella käyttää nopeutettua rokotusohjelmaa, jolloin kolme ensimmäistä annosta annetaan päivinä 0, 7 ja 21 ja ensimmäinen tehosteannos jo 12–18 kuukauden kuluttua kolmannesta annoksesta.

Aloitettua rokotussarjaa voidaan tarvittaessa jatkaa myös toisella TBE-rokotevalmisteella.

Tehosteannokset

Ensimmäinen tehosteannos suositellaan annettavaksi 3 vuoden kuluttua. Tämän jälkeen, jos altistuminen TBE-virukselle edelleen jatkuu, tehostetaan seuraavasti:

alle 50-vuotiaana tehosteen saaneelle seuraava tehoste 10 vuoden kuluttua

50-60-vuotiaana tehosteen saaneelle annetaan tehosteet 5 vuoden välein

yli 60-vuotiaana tehosteen saaneelle annetaan seuraavat tehosteet 3 vuoden välein

henkilöille, joiden immuunijärjestelmä on heikentynyt hoidon tai sairauden vuoksi, annetaan tehoste 3 vuoden välein.

Eli esimerkiksi 53-vuotias henkilö, joka on saanut tehosteen edellisen kerran 48-vuotiaana, saa seuraavan tehosteensa 58-vuotiaana.

THL:n ohjeistus alle 50-vuotiaiden tehosteannosten aikaväleistä koskee molempia rokotevalmisteita (Encepur ja Ticovac) ja poikkeaa valmisteyhteenvedoissa olevista ohjeista.

Usein kysyttyä TBE-rokotuksista -sivulla on tietoa rokotteiden antoaikatauluista ja tehosterokotuksista sekä siitä, miksi THL:n ohjeistus tehosteannoksista poikkeaa valmisteyhteenvedoista.

Usein kysyttyä TBE-rokotteesta eli "punkkirokotteesta"

Rokotusohjeet

Anna rokote joko olkavarren hartialihakseen tai ulomman reisilihaksen etu-yläosaan (IM).

Kanan alkiosoluissa kasvaneet rokotevirukset eivät valmistustavan vuoksi sisällä merkittäviä määriä kananmunan proteiinia, ovalbumiinia. Rokotettavan mahdollista ovalbumiini- tai ovomukoidiallergiaa ei tarvitse etukäteen testata. Voit rokottaa kananmunalle allergisen yleensä aivan normaalisti. Tämä Terveyden ja hyvinvoinnin laitoksen (THL) ohjeistus kananmunalle allergisen rokottamisesta poikkeaa valmisteyhteenvedosta.

Samanaikainen ja peräkkäinen rokottaminen eri rokotteilla (Rokottajan tärkeimmät muistisäännöt)

Huomioi myös

Tauti on hankalin ikääntyneillä. Rokotettujen sairastumisia, eli läpimurtoinfektioita, esiintyy lähinnä heillä. Ikääntyneille suositellaan tehosteita läpi elämän kolmen vuoden välein, mikäli altistus jatkuu.

Lapsilla tautia esiintyy vähän, ja vakavat taudinkuvat ovat erittäin harvinaisia. Siksi alle kolmevuotiaiden lasten rokottaminen on harvoin tarpeellista.

Puutiaisaivotulehduksen voi saada taudin esiintymisalueilla myös muun muassa vuohien pastöroimattomasta maidosta.

Mitkä ovat rokotteen vasta-aiheet ja varotoimet?

Rokotetta ei saa antaa alle yksivuotiaalle.

Rokotetta ei saa antaa henkilölle, joka on todennetusti saanut anafylaktisen reaktion edellisen TBE-rokoteannoksen tai vastaavia aineosia sisältävän rokotteen jälkeen.

Anafylaksia

Kananmuna-allergia ei estä rokottamista. Jos rokotus katsotaan tarpeelliseksi, voit rokottaa myös henkilön, joka on saanut kananmunasta tai sitä sisältävistä elintarvikkeista anafylaktisen reaktion. Tässä THL:n ja valmistajan vasta-aiheet ja varotoimet kanamunalle allergisen rokottamisesta eroavat toisistaan.

Kananmunalle allergisen rokottaminen

Siirrä rokotusta, jos henkilöllä on kuumetta.

Mitä hyötyjä rokotteesta TBE- rokotteella on?

Rokote ehkäisee noin yhdeksän puutiaisaivotulehdustapausta kymmenestä.

Rokotteella pystytään akuutin taudin lisäksi ehkäisemään myös pitkäaikaisia hermostollisia ongelmia, kuten muisti- ja keskittymiskyvyn häiriöitä. Näitä jää noin kolmannekselle keskushermosto-oireiseen tautiin sairastuneista.

Mitä haittoja TBE-rokotteesta voi olla?

Tavallisia haittavaikutuksia ovat pistosalueen paikallisoireet, kuten punoitus, kuumotus, kipu ja turvotus.

Rokotetulle voi tulla ohimeneviä yleisoireita, kuten päänsärkyä, huonovointisuutta ja väsymystä. Joskus ilmenee jäsenten särkyä ja imusolmukkeiden turvotusta.

Kuume on yleinen oire erityisesti pienillä lapsilla, ja sitä on esiintynyt lähinnä ensimmäisen rokotuskerran jälkeen.

Iho-oireet tai varsinaiset yliherkkyysreaktiot ovat harvinaisia.

Rokotetta on käytetty jo pitkään ja tänä aikana sitä on annettu kymmeniä miljoonia annoksia.

Ajallisesti rokotuksen jälkeen ilmaantuneet neurologiset oireet ovat olleet hyvin harvinaisia: niitä on tullut noin yhdelle miljoonasta rokotetusta.

Rokotusten jälkeen raportoitujen yksittäisten keskus- tai ääreishermostotulehdusten yhteyttä rokotukseen ei voida täysin sulkea pois.

Paikallis- ja yleisoireet alkavat yleensä parin vuorokauden sisällä rokottamisesta ja kestävät muutamia vuorokausia. Niitä voi hoitaa kuume- ja kipulääkkeillä.

Paikallis- ja yleisoireet eivät estä jatkorokotuksia.

TBE-rokotteen historia rokotusohjelmassa

TBE-rokotukset aloitettiin vuonna 2006 Ahvenanmaalla osana kansallista rokotusohjelmaa.

Ohjelmaan lisättiin Parainen ja Simo vuonna keväällä 2017, osa Kemiä ja Lappeenrantaa, Kotkan saaristo ja Preiskarin saari vuonna 2018 ja keväällä 2019 rokotuksia alettiin tarjota osassa Lohjaa.

Suositukset ja raportit

Pitäisikö TBE-rokotusohjelmaa laajentaa?

Puutiaisaivokuumerokotustyöryhmän raportti

Tässä osiossa